als_Latn dik_Latn sag_Latn
Derbi i kryeqytetit, Lika shqetëson Tiranën, Batha stërvitet i diferencuar
Tirana dhe Partizani aktualisht janë në luftë për titulllin kampion. Një trofe që tek bardheblutë mungon nga 2009-ta ndërsa të kuqtë nuk e shijojnë që nga viti 1994. Megjithatë ambiciet për titull ndoshta do të kalojnë në plan të dytë të enjten, pasi kur këto dy skuadra përballen me njër-tjetrën asgjë nuk ka vlerë vetëm se fitorja përballë rivalit të përjetshëm.
Por si vjen Tirana dhe Partizani në këtë derbi. Bardheblutë po kallojnë një moment pozitiv duke qënë se kanë rregjistruar dy fitore rradhazi dhe një barazim në transfertë ndaj Kukësit. Trajneri Josa duket se ka rekuperuar mbrojtësit Hoxhallari dhe kërçiku, megjithëse e shqetëson gjëndja e portierit Ilion Lika i cili për shkak të një dëmtimi në gju nuk është stërvitur me skuadrën, teksa është e sigurt mungesa e të pezulluarit Asjon Daja.
Në krahun tjetër Emiljano Vila është ende në dyshim për shkak të problemeve në trinën e këmbës së djathtë, teksa i diferencuar është përgatitur edhe Idris Batha. Megjithatë pritet që si durrsaku po ashtu edhe mesfushori 24 vjeçari të shtrëngojnë dhëmbët për të qënë në ndihmë të shokëve të skuadrës ditën e ndeshjes. Ky do të jetë derbi numër 147 i kryeqytetit me të kuqtë që janë përpara teksa kanë triumfuar në 60 ndeshje kundrejt 40 suksesve të bardhebluve, ndërsa 46 takime janë mbyllur në barazim. Vlen të theksohet fakti që Tirana nuk fiton ndaj Partizanit prej 10 ndeshjesh.
als_Latn als_Latn als_Latn als_Latn